open-index/open-wikipedia-markdown huggingface dataset:
Medzigalaktická hmota

**Medzigalaktická hmota** alebo **intragalaktická hmota** je plynovo-prachová hmota v priestoroch medzi galaxiami, resp. vnútri kôp galaxií (intrakopový plyn).

Priemerná hustota medzigalaktickej hmoty nemôže byť vyššia ako 10-30 g/cm³, v opačnom prípade by sa musela prejaviť pozorovateľnými efektmi. Jej hustota môže byť vyššia len v izolovaných oblastiach okolo galaxií a kôp galaxií. Za pozorovaný prejav pôsobenia medzigalaktického prachu pokladá Fritz Zwicky znížený počet galaxií pozadia v okolí veľkých kôp galaxií, vysvetľovaný absorpciou svetla mrakmi medzigalaktického prachu v oblasti kôp galaxií.

Novšími meraniami, napríklad okolo galaxie NGC 300, sa zistila hodnota optickej hĺbky medzigalaktického prachu r = 0,09. To, že sa nezistila prítomnosť rádiovej čiary neutrálneho vodíka 21 cm v spektrách ďalekých kvazarov, dokazuje, že medzigalaktický plyn musí byť úplne ionizovaný a že dosahuje teplotu vyše 100 000 K. Z teórie vyplýva, že medzigalaktický plyn nemôže byť rovnomerne rozptýlený v medzigalaktickom priestore, ale musí vytvárať izolované mraky. Jestvovanie izolovaných horúcich mrakov medzigalaktického plynu (s teplotou až 108 K) sa potvrdzuje pozorovaniami zdrojov röntgenového žiarenia vo viacerých kopách galaxií, napríklad v kopách Virgo, Perseus a Coma. Prejavom prítomnosti mrakov medzigalaktickej hmoty môžu byť aj niektoré absorpčné čiary v spektrách kvazarov. Formou medzigalaktickej hmoty sú aj pozorované útvary v interagujúcich galaxiách, Magellanov prúd, rýchle mraky. Celková hmotnosť medzigalaktického plynu v kopách galaxií podľa röntgenových pozorovaní môže dosahovať až 1013 Mסּ, čo je asi 1 % celkovej hmotnosti bohatých kôp. Doterajšími pozorovaniami medzigalaktickej hmoty sa zrejme nedá vysvetliť problém skrytej hmoty (viriálový paradox), hoci podľa J. H. Oorta by medzigalaktická hmota mohla tvoriť podstatnú časť látky v celej pozorovanej oblasti vesmíru.

Kategória:Medzihviezdna hmota
Kategória:Galaxie
Anastigmat

**Anastigmat** je objektív so skorigovanými optickými chybami, najmä s opraveným astigmatizmom. Skladá sa najmenej z troch od seba oddelených sústav šošoviek. Umožňuje ostré zobrazenie predmetu aj pri veľkom zornom uhle. Uplatňuje sa ako fotografický objektív.

Tessar je štvoršošovkový anastigmat.

Kategória:Optika
Anemická galaxia

**Anemická galaxia**, **A** je galaxia prechodného typu (Aa, Ab, Ac), charakterizovaná slabým prejavom špirálových ramien a nízkym obsahom plynu (klasifikácia galaxií). Názov zaviedol v roku 1976 Sidney van den Bergh.

Kategória:Galaxie
Sliezska abeceda

**Sliezska abeceda** je súbor písmen, ktoré sa používajú v grafickej sústave (hornej) sliezštiny.

Je to modifikovaná latinka (modifikovaná použitím diakritických znamienok ˇ, ´, ` ).

## Zoznam

I.

Malé písmená: 
a, b, c, ć, č, d, e, f, g, h, i, j, k, l, m, n, ń, o, p, r, ř, s, ś, š, t, u, ů, w, y, z, ź, ž.

dz, dź, dž, ch

Veľké písmená:
A, B, C, Ć, Č, D, E, F, G, H, I, J, K, L, M, N, Ń, O, P, R, Ř, S, Ś, Š, T, U, Ů, W, Y, Z, Ź, Ž.

Dz, Dź, Dž, Ch

II.

Malé písmená: 
a, b, c, ć, č, d, e, è, f, g, h, i, ì, j, k, l, ł, m, n, ń, o, ò, ô, p, r, ř, s, ś, š, t, u, w, y, ỳ, z, ź, ž.

dz, dź, dž, ch 

Veľké písmená:
A, B, C, Ć, Č, D, E, È, F, G, H, I, Ì, J, K, L, Ł, M, N, Ń, O, Ò, Ô, P, R, Ř, S, Ś, Š, T, U, W, Y, Ỳ, Z, Ź, Ž.

Dz, Dź, Dž, Ch

Kategória:Abecedy
Hyperbolický meteor

**Hyperbolický meteor** alebo **medzihviezdny meteor** je meteor, ktorého dráha vzhľadom na Slnko je hyperbolická. Prichádza alebo smeruje do medzihviezdneho priestoru.

Kategória:Meteoroidy
Slepá škvrna

**Slepá škvrna** môže byť:
*v anatómii: časť zorného poľa zodpovedajúca časti sietnice bez receptorov svetla, pozri slepá škvrna (oko)
*v psychológii: časť vlastného ja, ktorú osoba nevníma, pozri slepá škrvna (psychológia)
Slepá škvrna (oko)

náhľad|350px|Prierez ľudského oka
**Slepá škvrna** je určitá časť zorného poľa človeka, na ktorú sa premieta oblasť terča zrakového nervu (papila; lat. *discus nervi optici* alebo *papilla nervi optici*). Terč zrakového nervu je miesto sietnice, v ktorom sa nenachádzajú svetlocitlivé bunky, lebo tu vstupuje do oka zrakový nerv a s ním cievy. 

V tejto oblasti zrakového poľa je človek slepý, ale spravidla si to neuvedomuje, lebo mozog túto časť dopĺňa jednak farbami okolitých oblastí a jednak obrazom z druhého oka.

Kategória:Anatómia oka
Pavel Josef Vejvanovský

**Pavel Josef Vejvanovský** (; * okolo 1633, Hukvaldy (), Morava – † 24. jún 1693, Kroměříž), bol český skladateľ, trubkár a regenschori (»Cori praefectus« v kostole svätého Mauritia).

Vejvanovský študoval v rokoch 1656 až 1660 na jezuitskom kolégiu v Opave a zoznámil sa tam s Heinrichom Ignazom Franzom Biberom.

Od roku 1664 bol členom orchestra olomouckého kniežaťa-biskupa Karla, grófa von Liechtenstein-Kastelkorn (1624–1695) v ktorého letnej rezidencii v Kroměříži, Heinrich Ignaz Franz Biber pôsobil do roku 1670 ako vedúci tohto Ensemblu. Po Biberovom nečakanom odchode do Salzburgu sa stal Vejvanovský jeho následníkom v tejto funkcii. Bol ním až do svojej smrti v roku 1693. Ako poľný trubkár(tubicen campestris) nikdy oficiálne neobdržal titul dvorného kapelníka.

Skoro sto diel, medzi nimi omše, motetá, ofertóriá, vešpery a inštrumentálne diela sa dodnes zachovalo, z nich skoro polovica ako rukopisy v Kroměřížskom zámockom archíve a v hudobnom oddelení Národného múzea v Prahe.

## Vybrané diela
* *Sonata à 6*: 2 Violini, 2 Cornetti, Clarino, Violone, Organo.
* *Sonata Ittalica à 12*: 3 Violini, 2 Cornetti, 3 Clarini, 4 Violae, Organo.
* *Sonata Sancti Mauritii*: 2 Clarini, 2 Violini, 2 Violae, Organo.
* *Sonata Vespertina*: 2 Clarini, 3 Tromboni, 2 Violini, Organo.
* *Sonata Tribus Quadrantibus*: Clarino, Violino, Trombone, Organo.  
* *Sonata Venatoria in D*: 2 Clarini, 2 Violini, Viola, Organo.
* *Balletti Pro Tabula*: 2 Clarini, 2 Violini, 2 Violae, Violoncello, Organo.

Kategória:Úmrtia v 1693
Kategória:Českí hudobní skladatelia
Kalendárny rok

**Kalendárny rok** je priemerná dĺžka občianskeho roka. Podľa druhu kalendára sa rozoznáva gregoriánsky rok, juliánsky rok. Občiansky rok má 365 alebo 366 dní.

Kategória:Kalendáre
Kapteynov vesmír

**Kapteynov vesmír** je jedna z prvých schém Galaxie, ktorú odvodil v roku 1922 Jacobus Cornelius Kapteyn z pozorovaných zdanlivých jasnosti, stredných paraláx, vlastných pohybov a funkcie svietivosti hviezd.

Slnko sa v Kapteynovom vesmíre nachádza v strede Galaxie, kde je najvyššia priestorová hustota hviezd (45 hviezd na 1&nbsp;000 pc³); plochy rovnakej priestorovej hustoty hviezd sú elipsoidy so stredným sploštením 1:5. Pohyb hviezd sa v Kapteynovom vesmíre vysvetľuje teóriou dvoch prúdov (hviezdny prúd).

Kapteynov vesmír má iba historický význam, skutočná štruktúra Galaxie je veľmi odlišná. Hlavným nedostatkom Kapteynovho vesmíru je, že nezahŕňa dva rozhodujúce faktory, potvrdené až neskôr: rotáciu Galaxie a medzihviezdnu absorpciu.

Kategória:Galaxia Mliečna cesta
Louis-Auguste-Victor de Ghaisnes de Bourmont

**Louis-Auguste-Victor de Ghaisnes, gróf de Bourmont** (* 2. september 1773 Freigné – † 27. október 1846 tamtiež) bol francúzsky štátnik, maršal a pair.
 
V čase keď prepukla francúzska revolúcia bol dôstojníkom kráľovskej gardy.

V období od 8. augusta 1829 do 29. júla 1830 pôsobil ako minister vojny v Polignacovej vláde.

## Iné projekty

Kategória:Narodenia v 1773
Kategória:Úmrtia v 1846
Kategória:Francúzski politici
Kategória:Francúzski maršali
Hypergalaxia

**Hypergalaxia** je priestorovo ohraničená a gravitačne viazaná skupina galaxií, pozostávajúca z jadra (môže ním byť centrálne umiestená obria galaxia, dvojica obrích galaxií alebo kompaktná skupina galaxií) obklopeného väčším počtom trpasličích galaxií.

Pri štúdiu priestorového rozloženia galaxií sa potvrdilo, že všetky obrie galaxie alebo kompaktné skupiny galaxií sú obklopené trpasličími galaxiami a naopak, v centrách veľkých skupín trpasličích galaxií sa vždy nájde jedna alebo viac obrích galaxií. Hypergalaxie sa pokladajú za primárne miesto vzniku galaxií, kde galaxie vznikli v skupine.

Príkladom hypergalaxie je Miestna skupina galaxií, ktorá je dvojitou hypergalaxiou (jednou hypergalaxiou je podskupina Andromédy, druhou podskupina Galaxie). Názov hypergalaxia navrhla v roku 1974 skupina pracovníkov Estónskej akadémie vied pod vedením J. Einasta a A. D. Černina. Jestvovanie hypergalaxie nie je dosiaľ všeobecne uznané.

Kategória:Galaxie
Kategória:Skupiny galaxií
Koncentračný tábor Auschwitz

[náhľad|Vchod do [Koncentračný tábor Auschwitz-Birkenau|vyhladzovacieho táboru Auschwitz II Birkenau]]

Neďaleko poľského mestečka Osvienčim (poľ. **Oświęcim**, nem. **Auschwitz**) sa v rokoch 1940 – 1945 nachádzal najväčší komplex nemeckých koncentračných a vyhladzovacích táborov. V nadväznosti na úsilie poľskej diplomacie stanovilo v roku 2007 UNESCO oficiálny medzinárodný názov tábora na "Auschwitz-Birkenau - nemecký nacistický koncentračný a vyhladzovací tábor (1940-1945)".  

* Auschwitz I – zajatecký tábor
* Auschwitz II Birkenau – vyhladzovací tábor
* Auschwitz III Monowitz – pracovný a zajatecký tábor
* 39 vedľajších táborov

## Referencie

## Pozri aj
* Štátne múzeum Auschwitz-Birkenau – pamätník

Auschwitz
Kategória:Osvienčim
Hnusné

**Hnusné** je potok na Horehroní, na území okresu Brezno. Je to pravostranný prítok Hrona s dĺžkou 9,5 km a je tokom III. rádu. 

## Priebeh toku
Pramení v Nízkych Tatrách, v podcelku Ďumbierske Tatry, na juhovýchodnom svahu Lomu (1 156,3 m n. m.), v nadmorskej výške okolo 1 055 m n. m. Tečie prevažne severojužným smerom, na hornom toku sa esovito stáča a vstupuje do Horehronského podolia, do podcelku Bystrianske podhorie a preteká rekreačnou oblasťou Krpáčovo. Na jeho území priberá zľava najprv Veľkú Riavku, potom prítok zo severného svahu Príslopu (890,6 m n. m.) a preteká Suchou dolinou. Zľava ďalej priberá prítok spod Hrádku (843 m n. m.) a na krátkom úseku tečie juhojuhovýchodným smerom. Následne napája tri malé vodné nádrže (Richtárovo, Hnusno 1, Tajch), pričom do hornej nádrže ústi v nadmorskej výške 537,3 m n. m. a zľava do nej vteká prítok z oblasti Richtárova, potom pokračuje juhojuhozápadným smerom. Preteká osadou Bruchačka, kde sprava priberá potok z obce Horná Lehota a tečie opäť na juh. Napokon sa stáča na juhozápad, preteká obcou Podbrezová, na území ktorej ústi v nadmorskej výške cca 460,5 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Suchý potok (prítok Jasenského potoka)

**Suchý potok** je potok na Horehroní, v severozápadnej časti okresu Brezno. Je to pravostranný prítok Jasenského potoka, meria 5,9 km a je tokom IV. rádu. 

Pramení v Nízkych Tatrách, v podcelku Ďumbierske Tatry, na juhovýchodnom svahu Ráztockej hole (1 565,3 m n. m.), v nadmorskej výške okolo 1 315 m n. m. Tečie juhovýchodným smerom dolinou Tokáreň, zľava priberá prítok zo západného svahu Ráztockých poľán (1 335,8 m n. m.), sprava spod Ráztockej hole a opäť zľava z juhozápadného svahu Ráztockých poľán. Následne pokračuje Suchou dolinou, tu priberá ďalší ľavostranný prítok spod Ráztockých poľán, vytvára štyri prudké ohyby koryta a sprava priberá prítok spod Panského sedla. Ďalej tečie východným smerom, priberá pravostranný prítok spod Čierneho dielu (1 146,1 m n. m.), dva ľavostranné prítoky (najprv z Medveďovej, potom z oblasti Nad Suchou) a napokon ešte aj pravostranný prítok z lokality Na hrb. Na krátkom úseku tečie juhovýchodným smerom a na okraji Horehronského podolia (podcelok Lopejská kotlina) ústi severne od obce Jasenie, pri horárni Predsuchá, v nadmorskej výške okolo 537 m n. m. do Jasenského potoka.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Patrick Flueger

**Patrick Flueger** (*10. december 1983, Red Wing, Minnesota, USA) je americký herec a hudobník. Vyštudoval v rodnom meste Red Wing High School. Má dvoch mladších súrodencov.

Svoj prvý veľký úspech zaznamenal v rodinnom filme z roku 2001 *[[Denník princeznej]]*. Hlavnú úlohu, o ktorú sa uchádzali okrem neho ešte štyria ďalší herci, nakoniec získal Robert Schwartzman. Patrick vo filme nakoniec obsadil úlohu Jeremiaha, zábavného a milujúceho majstra v trikoch s kartami, ktorý okúzlil najlepšiu priateľku hlavnej postavy.

Je obsadzovaný do malých úloh v televíznych seriáloch, ako napríklad *[[Právo a poriadok]]* či *[[4400]]* (4. séria). 

Kategória:Filmoví herci USA
Kategória:Televízni herci USA
Kategória:Hudobníci USA
Kategória:Osobnosti z Minnesoty
Čelno

**Čelno** je potok na Horehroní, na území okresu Brezno. Je to ľavostranný prítok Hrona, meria 7,5 km a je tokom III. rádu. 

## Priebeh toku
Pramení vo Veporských vrchoch, v podcelku Čierťaž, na juhozápadnom svahu Veľkého Čelna (1 171,5 m n. m.), v nadmorskej výške cca 1 110 m n. m. Na hornom toku tečie severovýchodným smerom, priberá dva pravostranné prítoky spod Veľkého Čelna, ľavostranný z východného svahu Čierťaže (1 204,3 m n. m.) a ďalšie dva ľavostranné prítoky spod kóty 1 140,8 m. Následne vytvára kaskádovité Predajnianske vodopády a tečie dolinou Predajnianske Čelno. Ďalej pokračuje na sever a na dolnom toku, pri horárni Pred Čelnom, priberá svoj najvýznamnejší prítok sprava, 5,5 km dlhý potok z doliny Lopejské Čelno. Napokon preteká Horehronským podolím, podcelkom Lopejská kotlina, tečie cez Lopej a priamo v obci ústi v nadmorskej výške 439,7 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Severná polárna sekvencia

**Severná polárna sekvencia** alebo **North Polar Sequence** alebo **NPS** sú vybrané hviezdy v okolí severného pólu do 20. hviezdnej veľkosti, pri ktorých boli veľmi presne zmerané vizuálne a fotografické hviezdne veľkosti.

Severná polárna sekvencia slúžila ako porovnávacia škála pri určovaní hviezdnych veľkostí ostatných hviezd. V súčasnosti sa už nepoužíva. Vo fotoelektrickej fotometrii ju nahrádzajú veľmi presne určené hviezdne veľkosti U, B a V (farebný systém) mnohých hviezd z rôznych oblastí oblohy.

Kategória:Fotometria
Anderlová

**Anderlová** je potok na Horehroní, na území okresu Brezno. Je to ľavostranný prítok Osrblianky, meria 3,5 km a je tokom V. rádu. 

## Prameň
Preteká Veporskými vrchmi, podcelkom Čierťaž, pramení v oblasti Mojžišovho vrchu, na severnom svahu Jeleňovej (1 174,0 m n. m.), v nadmorskej výške cca 950 m n. m.

## Opis toku
Od prameňa tečie najprv na krátkom úseku na sever, následne na severovýchod, zľava priberá prítok (703,8 m n. m.) spod Mojžišovho vrchu (1 024,6 m n. m.), z tej istej strany krátky prítok vznikajúci severozápadne od kóty 957 m a sprava priberá prítok zo severozápadného svahu Suchej (1 041,3 m n. m.). Potom tečie prechodne východným smerom popri horárni Anderlová a zľava priberá Mrkvice. Napokon sa stáča na severovýchod a preteká intravilánom obce Osrblie, na území ktorej ústi v nadmorskej výške približne 585 m n. m. do Osrblianky.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Brezno
Farebný index

**Farebný index** alebo **Color Index**, skratka **CI** je veličina pôvodne zavedená ako rozdiel medzi fotografickou a vizuálnou hviezdnou veľkosťou.

Všeobecne rozdiel medzi hviezdnymi veľkosťami v dvoch rôznych spektrálnych oblastiach, a to medzi hviezdnou veľkosťou v oblasti kratších vĺn a hviezdnou veľkosťou v oblasti dlhších vĺn dĺžky. V systéme UBV (farebný systém) je definovaný farebný index (index U - B, index B - V) pri hviezde spektrálneho typu A0 takto: B - V = U - B = 0; pri teplejších hviezdach je záporný, pri chladnejších kladný.

Kategória:Astronómia
Farebný systém

**Farebný systém** alebo **fotometrický systém** je systém dvoch alebo viacerých hviezdnych veľkostí meraných v rozličných spektrálnych oblastiach, zodpovedajúcich rôznym farbám.

Podľa spôsobu merania sa rozoznáva vizuálny, fotografický a fotoelektrický farebný systém (fotometria). Vhodné spektrálne oblasti sa vyčleňujú širokopásmovými, strednopásmovými alebo úzkopásmovými filtrami. Širokopásmový filter prepúšťa zo spektra úsek niekoľko desať nanometrov, strednopásmový niekoľko nanometrov, úzkopásmový zlomky nanometra. 

Obyčajne sa používa trojfarebný systém, nazývaný aj UBV systém alebo Johnsonov-Morganov systém. Efektívne vlnové dĺžky širokopásmových filtrov použitých v UB V systéme sú 360 nm (U = ultrafialová), 420 nm (B = blue = modrá) a 540 nm (V = vizuálna). Farebný systém UBV je zavedený tak, že pri farebných indexoch hviezd spektrálneho typu A0 platí:
:B - V = U - B = 0

V Strömgrenovom štvorfarebnom uvby systéme sú efektívne vlnové dĺžky filtrov 350 nm (u = ultrafialová), 410 nm (v - violet = fialová), 470 nm (b - blue = modrá) a 550 nm (y - yellow = žltá).

V šesťfarebnom systéme, ktorý zaviedol J. Stebbins, A. E. Whitford a G. E. Kron, sú efektívne vlnové dĺžky filtrov 355 nm (U = ultrafialová), 420 nm (V = fialová), 490 nm (B = modrá), 570 nm (G - green = zelená), 720 nm (R - red = červená), 1 030 nm (J = infračervená).

Infračervený fotometrický systém má tieto efektívne vlnové dĺžky filtrov: 0,7 Nm (R), 0,9 µm (I),1,25 µm (J), 2,2 µm (K), 3,6 µm (L), 5 µm (M), 10,8 µm (N) a 20 µm (Q). Farebný systém sa používa ako náhrada spektrálnej klasifikácie slabých hviezd. Rozdiel prevrátených hodnôt efektívnych vlnových dĺžok farebného systému sa nazýva dĺžka farebného systému.

Kategória:Fotometria
Česká abeceda

**Česká abeceda** alebo **české písmo** je súbor všetkých písmen, ktoré sa používajú v grafickej sústave češtiny. 

Je to modifikovaná latinka (upravená použitím diakritických znamienok ˇ, ´, ’, °).

## Zoznam
### Veľké písmená
A, Á, B, C, Č, D, Ď, E, É, Ě, F, G, H, Ch, I, Í, J, K, L, M, N, Ň, O, Ó, P, Q, R, Ř, S, Š, T, Ť, U, Ú, Ů, V, W, X, Y, Ý, Z, Ž

### Malé písmená
a, á, b, c, č, d, ď, e,  é, ě, f, g, h, ch, i, í, j, k, l, m, n, ň, o, ó,  p, q, r, ř, s, š, t, ť, u, ú, ů, v, w, x, y, ý, z, ž

## Referencie


Kategória:Abecedy
Kategória:Čeština
Fly-by

**Fly-by** je v kozmonautike prelet kozmickej sondy popri niektorej planéte alebo inom telese. Technikou fly-by sa upravuje dráha sondy gravitačným pôsobením príslušnej planéty. Tak bol usmernený Mariner 10 od Venuše k Merkúru a sondy Pioneer 10 a Pioneer 11 od Jupitera k Saturnu a Uránu.

Kategória:Kozmonautika
Podsuchá

thumb|Pohľad z hlavnej cesty 
**Podsuchá** je jednou z osád mesta Ružomberok a tvorí jeho južnú hranicu. Nachádza sa 10 km na juh od Ružomberka na rieke Revúca, na hlavnom cestnom ťahu Budapešť-Krakov. 

Zástavba domov je situovaná na ľavom brehu Revúcej. Väčšina trvale obývaných domov je sústredená pri hlavnej ceste a stúpa do časti Vyšné Matejkovo, z ktorého vedie asfaltová cesta na Smrekovicu. V blízkom okolí obce sa nachádza mnoho rekreačných chát a zariadení. V okolí časti Nižné Matejkovo sa nachádzajú stopy po baníckej činnosti v podobe starých štôlní na striebro. Na ľavom brehu Revúcej sa nachádzajú nivy, ktoré patria medzi obľúbené miesta pre stanovanie. Neďaleko nív sa nachádza Brankovský vodopád.

## Turistika
Podsuchá je vhodným východiskovým bodom pre výstupy do Veľkej Fatry a Nizkych Tatier:
* po  značke na Šiprúň
* po  značke na Smrekovicu
* po  značke na Vyšný Brankov ()

## Iné projekty

Kategória:Ružomberok
Pripiať

**Pripiať** (ukr. При́п'ять – Prypiať, rus. При́пять – Pripiať, blr. Прыпяць – Prypiac) môže byť:
* rieka, pozri Pripiať (rieka)
* zaniknuté mesto, pozri Pripiať (mesto)
Environmentálna ekológia

Rodiaci sa smer **environmentálna ekológia** rozvíja ekologické princípy, ktoré sa opierajú o základy ekológie pre potreby environmentalistiky. Tak, ako je pestrá a rôznorodá problematika environmentalistiky po stránke vecnej, tak musí byť jednotný jej ekologický princíp interakcie človek a prostredie (RUŽIČKA, 1996).   

Cieľom environmentálnej ekológie je rozvíjať ekologické princípy pre potreby environmentalistiky. Predmetom environmentálnej ekológie podľa RUŽIČKU (2001) je na jednej strane poznanie ekologických procesov, javov a zákonitostí našej planéty. Na strane druhej sú to  disturbačné javy a procesy prírodného pôvodu a dopady existencie ľudskej spoločnosti na  živú a neživú zložku geobiosféry.

Environmentálna ekológia si môže klásť za úlohu spájať poznatky o ekologických princípoch a zákonitostiach našej planéty, ktoré podmieňujú život a jeho rozvoj s poznatkami zo sféry ľudskej spoločnosti, sociálnymi a ekonomickými zákonitosťami, ktoré podmieňujú činnosti človeka a ich dopady na prostredie. Snaha o vyvážený pomer medzi podmienkami, hospodárskym využívaním a nárokmi na prírodu a jej zdroje, dáva predpoklady na jej racionálne využívanie a zabezpečenie životného prostredia, optimálneho pre rozvoj človeka a spoločnosti (RUŽIČKA, 2002).

Kategória:Životné prostredie
Kategória:Ekológia
Didaktika environmentálnej ekológie

**Didaktika environmentálnej ekológie** skúma proces a problematiku vyučovania ekológie, environmentalistiky a environmentálnej výchovy na všetkých hierarchických úrovniach vzdelávania. Skúma obsah a rozsah učiva, jeho primeranosť veku žiakov, vhodnosť a možnosti implementácie environmentálnej výchovy do vyučovacieho procesu jednotlivých predmetov. Študuje a zisťuje zvláštnosti vyučovania, overuje správnosť uplatňovania didaktických zásad a metód vyučovania, stanovuje zásady, poučky a pod.

Poslaním didaktiky environmentálnej ekológie je poskytovať také vyučovacie prostriedky (metódy, formy, pomôcky a pod.), ktoré prispievajú k rozvíjaniu ekologickej gramotnosti, ktorá sa prejavuje každodenným správaním, nesebeckými postojmi, systémovým myslením, úctou k prírode a ohľaduplnosťou voči ďalším generáciám.

## Úlohy didaktiky environmentálnej ekológie
Úlohou didaktiky environmentálnej ekológie je, aby si študent v oblasti postojov a hodnôt: 
*uvedomoval výlučné postavenie človeka v prírodnom systéme a jeho zodpovednosť za ďalší vývoj na planéte,
*pochopil, že človek z hľadiska svojej existencie musí využívať prírodné zdroje vo svoj prospech vždy tak, aby nedošlo k nenávratnému poškodeniu životného prostredia,
*uvedomil, že  k ochrane prírody môže napomôcť každý jedinec svojim ekologicky zodpovedným prístupom k bežným denným činnostiam, 
*vnímal miesto, kde žije a zmeny, ktoré v ňom prebiehajú a cítil zodpovednosť za jeho ďalší vývoj a to nielen z hľadiska životného prostredia.

V oblasti vedomostí, zručností a schopností by študent mal:
*poznať zložitú prepojenosť prírodných systémov a pochopiť, že narušenie jednej zložky systému môže viesť k zrúteniu celého systému,
*hľadať príčiny neuspokojivého stavu životného prostredia v minulosti a súčasnosti, 
*pochopiť prepojenosť ekologických faktorov s faktormi ekonomickými a sociálnymi a bol schopný vybrať optimálne riešenie v reálnych situáciách,
*pozorovať rôzne aspekty ekologických problémov, vytvárať si vlastný názor a postoj k nim,
*uvedomovať si vplyv znečistenia prostredia na ľudské zdravie,
*hľadať, aké možnosti má ako občan pri ochrane životného prostredia a vedel ich využívať,
*získať praktické zručnosti a návyky pre bežné denné činnosti napomáhajúce k zlepšeniu životného prostredia,
*prepojiť poznatky a zručnosti z jednotlivých vzdelávacích oblastí a využívať ich pri riešení environmentálnych problémov.

Kategória:Životné prostredie
Kategória:Výchova
Environmentálna výchova

**Environmentálna** výchova je výchova k ohľaduplnosti k životnému prostrediu a jeho rôznorodosti, k svojmu okoliu, iným tvorom a k sebe samému.

## Definícia
* Môže byť, zodpovedný, s úctou ku všetkému živému, súčasnému i budúcemu. 

Kategória:Životné prostredie
Kategória:Výchova
Karacadağ

**Karacadağ** môže byť:
*vrch v Turecku pri Ankare, , pozri Karacadağ (vrch)
*pohorie v Turecku v južnej Anatólii, pozri Karacadağ (južná Anatólia)

## Pozri aj
*Karaca Dağ
Kars

**Kars** môže byť:
* provincia v Turecku, pozri Kars (provincia)
* mesto v Turecku, pozri Kars (mesto)
* vulkanické pole v Turecku, pozri Kars (sopka)
* Karské kráľovstvo
Manchesterský kód

**Manchesterský kód** je spôsob dátovej komunikácie (linkový kód) pre fyzickú vrstvu modelu OSI, ktorý určuje ako presne budú reprezentované bity 0 a 1 pri prenose signálu cez médium (ktorým je vo väčšine prípadov medený kábel). Rozdielne stavy (0 alebo 1) sú vždy reprezentované minimálne jedným prechodom stavu (resp. zmenou napätia z jednej úrovne na inú). Manchesterský kód je považovaný za kód s vlastným vnútorným časovaním (tzv. self-clocking), pretože pri jeho vysielaní je každý bit poslaný vo vopred stanovenú časovú periódu, a teda nie je potreba vysielať pomocný časovací signál.

Podľa toho, ktorú úroveň signálu práve kóduje, tak podľa toho priraďuje prvú hodnotu úrovne signálu. Teda, ak je prvá hodnota, ktorú chceme kódovať log. 1, tak kód Manchester ju zakóduje hodnotami 1 a 0.

Kategória:Kódovanie
Kategória:Počítačové siete
Nukleárna platňa

**Nukleárna platňa** alebo **nukleárna emulzia** je fotografická platňa so silnou vrstvou emulzie (s vysokou koncentráciou chloridu strieborného), určená na štúdium kozmického žiarenia.

Nabitá častica prechádzajúca emulziou tvorí pozdĺž svojej dráhy ióny chloridu strieborného, ktoré sa po vyvolaní prejavia ako tmavé zrniečka. Stopa častice sa zobrazí ako reťaz týchto stemnení. Výhodou nukleárnej platne je časovo neobmedzená citlivosť, nevýhodou zdĺhavé spracúvanie nameraných výsledkov. V súčasnosti sa vyrábajú nukleárne platne citlivé na všetky druhy častíc a širokú škálu energií. Ich spracúvaním možno získať stopu častice, mernú ionizáciu, dolet a energiu, elektrický náboj a hmotnosť. Nukleárne platne sa vynášajú do vysokých polôh, kde je kozmické žiarenie intenzívnejšie.

Kategória:Fotografia
Siderická obežná doba

**Siderická obežná doba** je čas, ktorý uplynie medzi dvoma po sebe nasledujúcimi návratmi telesa (Mesiac, planéta atď.) do tej istej relatívnej polohy vzhľadom na tú istú hviezdu.

Kategória:Astrodynamika
Kategória:Nebeská mechanika
Synodická obežná doba

**Synodická obežná doba** je čas, ktorý uplynie medzi dvoma po sebe nasledujúcimi opozíciami alebo dolnými kul­mináciami telesa (Mesiac, planéta) vzhľadom na Zem, t. j. čas medzi dvoma návratmi telesa do tej istej relatívnej polohy vzhľadom na Zem.

Kategória:Astrodynamika
Kategória:Nebeská mechanika
Opozícia (astronómia)

**Opozícia** je vzájomná poloha dvoch telies (obyčajne planéty a Slnka) vzhľadom na Zem, pri ktorej sa ekliptikálna dĺžka telies odlišuje o 180° (aspekt). Opakom opozície je konjunkcia.

Keďže Slnko, Mesiac a planéty sú v blízkosti ekliptiky, pri opozícii sa premietajú na opačnú stranu nebeskej sféry. Pri opozícii sú najlepšie podmienky na pozorovanie. Planéta sa vtedy nachádza v blízkosti najbližšieho bodu svojej obežnej dráhy k Zemi, takže má na oblohe relatívne najväčší uhlový rozmer. Navyše jej pozorovanie neruší Slnko. Vychádza totiž, keď Slnko zapadá, kulminuje o pravej polnoci (v zimnom čase okolo 24:00, v letom čase okolo 1:00) a zapadá ráno.

Keď je Mesiac v opozícii so Slnkom, nastáva spln.

Kategória:Astrometria
Opozícia

**Opozícia** môže byť:
* všeobecne:
**protiklad
**protiľahlé postavenie, protipostavenie
**odpor
**nesúhlas
**skupina nesúhlasiaca s niekým
* v politike: skupina, najmä strana/strany, nesúhlasiaca s aktuálnou vládnou politikou, pozri opozícia (politika)
* v astronómi a astrológii: postavenie nebeského telesa presne oproti Slnku pri pohľade zo Zeme, pozri opozícia (astronómia)
* v anatómii: skrátene opozícia palca
* v jazykovede: protikladný vzťah viacerých jazykových jednotiek, príznakov, ktorý je schopný rozlišovať význam slov alebo slovných útvarov, pozri opozícia (jazykoveda)
* v šachu:
**postavenie dvoch kráľov na línii v koncovke alebo v štúdii, ak je medzi nimi nepárny počet polí, pozri opozícia (šach, králi)
**téma spočívajúca vo vzájomne zodpovedajúcich ťahoch bielej a čiernej figúry na rôznych poliach, pozri opozícia (šach, dva ťahy)
Disperzia (elektromagnetické žiarenie)

**Disperzia** je rozklad/rozdelenie zloženého elektromagnetického žiarenia (napr. svetla) na jeho monochromatické zložky (v prípade svetla na jednotlivé farebné zložky) a/alebo schopnosť prostredia (optickej sústavy) toto rozdelenie spôsobiť a/alebo veličina charakterizujúca toto rozdelenie.

Jednou z veličín charakterizujúcich toto rozdelenie (nazývanou **disperzia**) je miera vyjadrujúca, koľko nanometrov v spektre pripadá na dĺžku 1 mm. Pre spektroskopiu je dôležité, aby vzniknuté spektrum bolo čo najširšie alebo disperzia čo najväčšia. Veľká disperzia sa dosiahne napríklad vhodným hranolom z flintového skla. Disperzia vzrastá i so stúpajúcim rádom spektra.

## Disperzia svetla
Vzniká lomom svetla, na rozhraní dvoch prostredí. Napríklad biele svetlo sa pri prechode hranolom alebo mriežkou rozloží na spektrum, v ktorom možno odlíšiť jednotlivé farby od červenej po fialovú.

Pre fázovú rýchlosť každého vlnenia, teda aj svetelného, platí vzťah: v= \lambda . f  
\lambda je vlnová dĺžka, f frekvencia svetla.
Frekvencia f vlnenia je daná zdrojom a nezávisí od prostredia, ktorým sa svetlo šíri. Svetlo s rôznymi frekvenciami spôsobuje v oku subjektívny dojem rozličných farieb.
Pri meraní rýchlosti svetla v rôznych prostrediach sa zistilo, že rýchlosť šírenia v danom prostredí závisí od frekvencie svetla teda v = F(f). Tento fyzikálny jav sa volá disperzia svetla.Pretože index lomu je definovaný vzťahom n = c / v, v dôsledku disperzie svetla aj index lomu daného optického prostredia závisí od frekvencie. Pri prechode bieleho svetla zo vzduchu do skla, lomené svetlo nie je biele, jeho okraje sú sfarbené na červeno a fialovo. Hovoríme, že biele svetlo sa pri lome rozložilo na farebné zložky. Najviac sa láme fialové svetlo, najmenej červené. Alfa je rovnaká, beta musí byť rôzny. nč Svetlo s jednou frekvenciou nazývame **monofrekvenčné**. Vzhľadom na to, že frekvencia svetla sa prechodom rôznymi prostrediami nemení, platí : : f= c / \lambda_0 = v / \lambda  
Vlnová dĺžka v istom optickom prostredí s indexom lomu n je n-krát menšia ako vlnová dĺžka vo vákuu. n = n(f).
Zložená štruktúra bieleho svetla objasňuje aj farby predmetov. Keď predmet odráža všetky zložky naň dopadajúceho bieleho svetla, javí sa biely. Tráva a listy stromov sú zelené, lebo zo zložiek bieleho svetla pohlcujú istú frekvenciu a zvyšné, odrazené zložky svetla vytvárajú spoločne tzv. doplnkovú farbu, v tomto prípade zelenú. Doplnkové farby majú teda charakter farieb na negatíve farebnej fotografie a sú vysvetlením, prečo sa farebné svetlá napr. na televíznej obrazovke (RGB - Red, Green, Blue) miešajú inak (aditívne), než farby na podklade, napr. pri tlači (CMYK - Cyan, Magenta, Yellow, blacK, subtraktívne miešanie). Keď sa na trávu pozeráme cez červené sklo (prepúšťa najmä červené svetlo), budeme ju vidieť takmer čiernu.

## Iné projekty

Kategória:Optika
Dokonalý kozmologický princíp

**Dokonalý kozmologický princíp** alebo **absolútny kozmologický princíp** je hypotéza, podľa ktorej platí kozmologický princíp bez obmedzenia v ľubovoľnom čase.

Podľa dokonalého kozmologického princípu vesmír vyzerá vo veľkých meradlách rovnako z každého miesta, každým smerom a v každom čase. Na dokonalom kozmologickom princípe sú založené stacionárne modely vesmíru. Sformuloval ho v roku 1948 H. Bondi a T. Gold.

## Pozri aj

* kozmológia

Kategória:Kozmológia
The Number of the Beast

***The Number of the Beast*** je tretí štúdiový album britskej heavy metalovej skupiny Iron Maiden. Autorom obalu singlov a obalu albumu samotného je výtvarník Derek Riggs. Album sa hodnotí ako jeden z najlepších v tvorbe skupiny.

## O albume

Po obrovskom úspechu albumu *[[Killers]]* a turné v roku 1981 bol z kapely vyhodený spevák Paul Di'Anno, kvôli jeho čoraz narastujúcimi problémami s alkoholom a drogami. *The Number of the Beast* je teda debutovým albumom Brucea Dickinsona (ktorý odišiel zo skupiny Samson) s Iron Maiden. 

Album dosiahol #1 v UK rebríčkoch, hit „Run to the Hills“ sa umiestnil na #7 a titulná skladba „The Number of the Beast“ na #18.

Album bol zároveň kritizovaný za jeho temné texty (hlavne v titulnej skladbe) a za obal. No heavy metalovými fanúšikmi je oslavovaný ako majstrovské dielo klasického metalu. 

Rob Halford z Judas Priest spomína: *„Po Novej vlne britského heavy metalu táto náhravka skutočne dokázala, že sa Iron Maiden stanú celosvetovou silou."*  

## Zoznam skladieb

# „Invaders“ (Harris) - 3:25
# „Children of the Damned“ (Harris) - 4:35
# „The Prisoner“ (Smith/Harris) - 6:04
# „22 Acacia Avenue“ (Harris/Smith) - 6:37
# „The Number of the Beast“ (Harris) - 4:52
# „Run to the Hills“ (Harris) - 3:54
# „Gangland“ (Smith/Burr) - 3:48
# „Total Eclipse“ (Harris, Murray, Burr) - 4:25
# „Hallowed Be Thy Name“ (Harris) - 7:14

## Single

* „The Number of the Beast“
** Bonus: „Remember Tomorrow“
Vydané: 26. apríl 1982
* „Run to the Hills“
** Bonus: „Total Eclipse“
Vydané: 12. február 1982

## Zostava
* Steve Harris - basová gitara 
* Dave Murray - rytmická a sólová gitara
* Bruce Dickinson - spev 
* Clive Burr - bicie 
* Adrian Smith - rytmická a sólová gitara

## Naj
Pri príležitosti diamantového výročia nástupu na trón Alžbety II. usporiadala spoločnosť HMV anketu, zameranú na hudobné albumy a filmy natočené počas jej panovania. Album *The Number of the Beast* sa stal najlepším britským albumom posledných šesťdesiatych rokov.

## Referencie
 

## Pozri aj
* číslo šelmy

Number of the Beast, The
Number of the Beast, The
Kozmologické paradoxy

**Kozmologické paradoxy** sú rozpory medzi výsledkami pozorovaní a teoretickými závermi hypotézy nekonečného vesmíru s euklidovským priestorom a s rovnomerným rozložením objektov (fotometrický paradox, gravitačný paradox).

Na odstránenie kozmologických paradoxov sformuloval C. Charlier hypotézu hierarchicky usporiadaného vesmíru (Charlierov vesmír). V moderných kozmologických modeloch vesmíru kozmologické paradoxy nejestvujú 

## Pozri aj

* kozmológia

Kategória:Kozmológia
Kozmologický parameter

**Kozmologické parametre** alebo **parametre vývoja vesmíru** sú veličiny charakterizujúce priebeh rozpínania pozorovanej časti vesmíru (vývoj vesmíru), ako aj jednotlivé modely vesmíru (kozmológia).

Hlavné kozmologické parametre sú Hubblova konštanta H a deceleračný parameter q; ďalšie: parameter hustoty ρ, ktorý reprezentuje deceleráciu expanzie vplyvom gravitačnej sily; parameter kozmologickej sily L (q = ρ - L); parameter energie K = 3 ρ - q - 1.

Kategória:Kozmológia
Najväčšia kružnica

**Najväčšia kružnica** alebo **hlavná kružnica** je každá kružnica na guli (nebeskej sfére), ktorej stred je totožný so stredom gule (sféry).

Na zemeguli tvorí najväčšiu kružnicu rovník, nie rovnobežky. Významné najväčšie kružnice na nebeskej sfére sú horizont, svetový rovník, ekliptika, deklinačné kružnice, vertikály a pod.

Kategória:Astrometria
Nákladná kozmická loď

[thumb|Koláž automatických nákladných kozmických lodí používaných na zásobovanie [Medzinárodná vesmírna stanica|Medzinárodnej vesmírnej stanice]]

**Nákladná kozmická loď** je kozmický dopravný prostriedok na dopravu materiálu a zásob pre orbitálne stanice alebo laboratóriá. Typickou nákladnou kozmickou loďou je Progress.


Kategória:Kozmické lode
Rádiový spektroskop

**Rádiový spektroskop** je rádioteleskop pracujúci na viacerých frekvenciách, schopný rozlíšiť intenzitu rádio­vého žiarenia kozmických objektov na viacerých vlnových dĺžkach.

Kategória:Rádioastronómia
Kategória:Spektroskopia
Malá Zolná

**Malá Zolná** je potok na hornom Pohroní, na území okresu Banská Bystrica. Je to ľavostranný prítok Zolnej, meria 7,4 km a je tokom V. rádu. 

Pramení na Poľane, v podcelku Vysoká Poľana, na severnom svahu Žiarca (1 099,7 m n. m.), v nadmorskej výške cca 1 050 m n. m. Od prameňa tečie najprv na severozápad cez Ľaukovu dolinu, postupne sa stáča na západ, pričom sa koryto výrazne vlní. Oblúkom sa potom stáča opäť na severozápad, sprava priberá prítok spod Rígľa (807,2 m n. m.) a pokračuje na západ cez Detvianske predhorie, Povraznícku brázdu a Ponickú vrchovinu, ktoré už sú súčasťou Zvolenskej kotliny. Napokon sa stáča mierne na západoseverozápad, preteká Ponickou Hutou, na území ktorej ústi v nadmorskej výške približne 485 m n. m. do Zolnej.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Banská Bystrica
Kategória:Poniky
Kozmologický princíp

**Kozmologický princíp**, **kozmologický postulát** alebo **svetový postulát** je hypotéza, podľa ktorej vesmír je priestorovo homogénny a izotropný, t. j. v dostatočne veľkých meradlách vyzerá rovnako z každého miesta a každým smerom; znamená to, že vo vesmíre nie je privilegovaný smer ani privilegované miesto.

Pozorovania dokazujú, že kozmologický princíp môže platiť až na úrovni objemových jednotiek s rozmermi minimálne 1025 m. V dokonalom kozmologickom princípe vyzerá vesmír vo veľkých meradlách rovnako z každého miesta, každým smerom a v každom časovom momente.

Kategória:Kozmológia
Zolnica

**Zolnica** je potok na hornom Pohroní, na území okresu Banská Bystrica. Je to ľavostranný prítok Zolnej, meria 7,6 km a je tokom V. rádu. 

Pramení na Poľane, v podcelku Vysoká Poľana, na severnom svahu Kruhov (893,1 m n. m.), v nadmorskej výške cca 845 m n. m. Na hornom toku tečie cez Detvianske predhorie západoseverozápadným smerom cez Pavlovu dolinu, sprava priberá krátky prítok z oblasti Kosmína a stáča sa viac na západ. Vstupuje do Zvolenskej kotliny, do podcelku Ponická vrchovina, z ľavej strany priberá Žiarsky potok pretekajúci obcou Hrochoť, prudko sa ohýba na sever a vzápätí oblúkom znovu na západ. Na okraji obce Dúbravica ústi v nadmorskej výške okolo 420 m n. m. do Zolnej.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Banská Bystrica
Poľana

**Poľana** môže byť:
* horská lúka, lesná lúka, pozri pod lúka a les
* sopečné pohorie na strednom Slovensku, pozri Poľana (pohorie)
* vrch () v rovnomennom pohorí, pozri Poľana (vrch)
* vrch v Nízkych Tatrách v hlavnom hrebeni (), pozri Poľana (Nízke Tatry)
* vrch v Nízkych Tatrách nad Krpáčovom (), pozri Poľana (vrch v Nízkych Tatrách; 1156 m n. m.)
* vrch v Jablunkovskom medzihorí nad Skalitým (), pozri Poľana (vrch v Jablunkovskom medzihorí; 808 m)
* vrch v Jablunkovskom medzihorí nad Čiernym (), pozri Poľana (vrch v Jablunkovskom medzihorí; 623 m)
* chránená krajinná oblasť na Slovensku, pozri CHKO Poľana
* sedlo vo Veľkej Fatre, pozri Poľana (sedlo)
* časť mesta Humenné, pozri Poľana (Humenné)

* osada nasledujúcich obcí a miest:
** Poľana (Klenovec)
** Poľana (Litava)
** Poľana (Mníšek nad Popradom)
** Poľana (Myjava)
** Poľana (Skalité)
** Poľana (Tisovec)
** Poľana (Vysoká nad Kysucou)

* skrátený názov obcí a osád:
** Krajná Poľana
** Lysá Poľana
** Malá Poľana

* vodný tok:
** prítok Luhu na Zemplíne, pozri Poľana (prítok Luhu)
** prítok Lúžňanky v Liptove, pozri Poľana (prítok Lúžňanky)
** prítok Torysy v Šariši, pozri Poľana (prítok Torysy)

* rekreačné stredisko pri Detve, pozri Poľana nad Detvou
* hotel, pozri Horský hotel Poľana
* tunel na diaľnici D3, pozri Tunel Poľana
* folklórny súbor vo Zvolene, pozri Poľana (folklórny súbor)
* značka slovenskej zubnej pasty, pozri Poľana (zubná pasta)
Vladárka

**Vladárka** je potok na hornom Pohroní, na území okresu Banská Bystrica. Je to pravostranný prítok Zolnej, má dĺžku 7,4 km a je tokom V. rádu. 

Preteká Zvolenskou kotlinou, kde aj pramení v podcelku Bystrická vrchovina, na juhovýchodnom svahu Stráže (697,4 m n. m.), v nadmorskej výške približne 570 m n. m., severne od obce Poniky. Od prameňa tečie severojužným smerom cez Ponickú Lehôtku, následne juhozápadným smerom cez Poniky, sprava priberá prítok spod kóty 601,1 m, stáča sa na juh a na okraji spomenutej obce priberá ľavostranný prítok z oblasti Maďarovho dielca. Ďalej sa stáča na západ, sprava priberá prítok vytekajúci z Oraveckého prameňa, opätovne sa stáča na juhojuhozápad a preteká obcou Oravce. Severne od susednej obce Čačín ústi v nadmorskej výške cca 407 m n. m. do Zolnej.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Banská Bystrica
Jasenica (prítok Lukavice)

**Jasenica** je potok na Hornom Pohroní, na území okresu Banská Bystrica, na dolnom toku (cca 1,2 km) tvorí hranicu s okresom Zvolen. Je to pravostranný prítok Lukavice, meria 4,5 km a je tokom IV. rádu. 

## Prameň
Preteká Zvolenskou kotlinou, kde pramení v podcelku Bystrická vrchovina, na severovýchodnom svahu Ostrého vrchu (573,6 m n. m.), v nadmorskej výške okolo 490 m n. m. 

## Opis toku
Na krátkom úseku tečie najprv juhovýchodným smerom, následne pokračuje severojužným smerom a sprava priberá krátky prítok z juhovýchodného svahu Vysokého vrchu (543,1 m n. m.). Napokon sa stáča opäť na juhovýchod a severoseverovýchodne od obce Lukavica sa v nadmorskej výške okolo 357 m n. m. vlieva do Lukavice.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Zvolenskej kotline
Kategória:Vodné toky v okrese Banská Bystrica
Myjava

**Myjava** môže byť:
* slovenské mesto, pozri Myjava (mesto)
* slovenský okres, pozri Myjava (okres)
* slovenská rieka, pozri Myjava (rieka)
Skalica

**Skalica** môže byť:
* v geológii a chémii: hydrát síranu dvojmocného kovu rozpustný vo vode, v užšom zmysle len zelená skalica (= melanterit), modrá skalica (= chalkantit) a biela skalica (= goslarit), pozri napr. modrá skalica, zelená skalica a biela skalica
* v geografii:
** mesto na Slovensku, pozri Skalica (mesto)
** okres na Slovensku, pozri Skalica (okres)
** miestna časť Podbrezovej, pozri Skalica (Podbrezová)
** osada Očovej, pozri Skalica (Očová)
** potok na Hornom Pohroní, pozri Skalica (prítok Želobudzského potoka)
** vrch v Oravskej vrchovine (), pozri Skalica (vrch v Oravskej vrchovine) 

## Pozri aj
* HK 36 Skalica
* Skalice
Rád spektra

**Rád spektra** je poradie obrazov spektra toho istého zdroja na mriežke. Viacnásobné obrazy spektra vznikajú ohybom svetla na mriežke. Časť svetla, ktorá prechádza nerušene a nerozkladá sa, tvorí nultý rád spektra. Zvyšok utvárajú spektrá súmerne rozložené okolo nultého rádu. Najbližšie a súčasne najjasnejšie je úzke spektrum prvého rádu. Susedné spektrum druhého rádu je vychýlenejšie a o dvojnásobok širšie, spektrum tretieho rádu má trojnásobnú šírku a je ešte viac odchýlené atď. So stúpajúcim rádom spektra vzrastá disperzia, ale klesá jeho intenzita. Kratšie vlnové dĺžky sú bližšie k nultému rádu, preto spektrá pozorované naľavo od nultého rádu vidíme zoradené od červenej po modrú a napravo od nultého rádu od modrej po červenú.

Kategória:Spektroskopia
Raketový efekt

**Raketový efekt** je paradox pohybu umelého kozmického telesa vyvolaný zapnutím raketového motora v smere (alebo proti smeru) dráhy, čím sa okamžitá rýchlosť telesa zvýši (resp. zníži), teleso prejde na dráhu s väčšou (resp. s menšou) polosou a jeho obežná rýchlosť sa zníži (resp. zvýši). Brzdením na dráhe (napríklad aj odporom prostre­dia) sa vlastne rýchlosť družice na obežnej dráhe zväčšuje.

## Pozri aj

* Keplerove zákony

Kategória:Dynamika
Želobudzský potok

**Želobudzský potok** je potok na Hornom Pohroní, na území okresov Zvolen a Detva. Je to pravostranný prítok Hradnej, meria 6,4 km a je tokom V. rádu. 

## Prameň
Pramení juhovýchodne od obce Hrochoť v pohorí Poľana, jej podcelku Detvianske predhorie, na západnom svahu vrchu Želobudzská skalka () v nadmorskej výške 

## Opis toku
Na hornom toku tečie juhojuhozápadným smerom, vstupuje do Zvolenskej kotliny, do podcelku Slatinská kotlina, na krátkom úseku tečie na juh a severovýchodne od obce Očová priberá najprv pravé rameno a po cca 600 m aj ľavé rameno ľavostrannej Skalice. Ďalej pokračuje juhojuhovýchodným smerom, koryto sa výraznejšie vlní, preteká okrajom osady Želobudza a pokračuje k ústiu severojužným smerom. Tečie ešte okolo osady Hradná, v blízkosti ktorej ústi v nadmorskej výške 382 m n. m. do Hradnej.

## Pôvod názvu
Hydronymum *Želobudzský potok* na území obcí Očová a Dúbravy má pôvod v názve časti obce *Želobudza* v priestore obce Dúbravy. Z toponyma *Želobudza* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Želobudzský potok* ako súčasť veľmi početnej skupiny názvov v slovenskej toponymii, najmä hydronymii. Motivantom pomenovania potoka bola príslušnosť vodného toku do priestoru časti obce *Želobudza*. Obec Dúbravy je relatívne mladá, vznikla v roku 1808 spojením okolitých lazov a samôt, vrátane vtedajšieho majera *Želobudza*. Prídavné meno *želobudzský* je utvorené systémovo, porovnaj napr. Timoradza - Timoradzský potok, Neporadza - Neporadzský potok, Prievidza - Prievidzská kotlina. Názov vodného toku *Želobudzský potok* bol štandardizovaný v roku 1976. V priestore slovenskej hydronymie hydronymum *Želobudzský potok* je jedinečným hydronymom (jún 2022). 

## Referencie

Kategória:Potoky na Slovensku
Kategória:Povodie Slatiny
Kategória:Vodné toky na Poľane
Kategória:Vodné toky vo Zvolenskej kotline
Kategória:Vodné toky v okrese Detva
Kategória:Vodné toky v okrese Zvolen
Raná atmosféra

**Raná atmosféra** alebo **začiatočná atmosféra** je prvotná atmosféra planéty po jej stuhnutí.

Prvé poznatky o atmosfére Zeme sú asi až spred 3,5 miliárd rokov. Ukazuje sa, že ju tvoril najmä dusík a argón, ktoré boli pravdepodobne ešte pôvodné, v malom množstve vodík a hélium. Kyslík sa uvoľňoval až fotosyntézou rastlinstva. Okrem toho sa pokladá za možné, že ľahké prvky sa dostali do atmosféry a na zemský povrch zrážkami s veľkým množstvom komét v začiatočných fázach vývoja slnečnej sústavy.

Kategória:Atmosféra
RATAN 600

**RATAN 600** je veľký rádioteleskop bývalého Špeciálneho astrofyzikálneho observatória Akadémie vied ZSSR, umiestený asi 20 km severovýchodne od 6 m optického ďalekohľadu pri osade Zelenčukskaja.

Kruhový prstenec RATAN 600 má priemer 576 m a pozostáva z 895 panelov s rozmermi 2x7,4 m. Celková plocha rádioteleskopu je 13000 m², čo približne zodpovedá 305 m parabolickému rádioteleskopu v pohorí Montanas Guarionex (Arecibo Observatory). Vnútri prstenca je 400 m dlhý a 8,3 m vysoký plochý reflektor. RATAN 600 pracuje na vlnových dĺžkach 8 mm - 21 cm predovšetkým pri vý­skume Galaxie a mimogalaktických zdrojov rádiového žiarenia. (Názov je skratkou slov *radioastronomičeskij teleskop Akademii nauk* a číslo 600 vyjadruje približný priemer prístroja.)

Kategória:Rádioteleskopy
Kategória:Veda a technika v Rusku
Skalica (prítok Želobudzského potoka)

**Skalica** je potok na Hornom Pohroní, v severovýchodnej časti okresu Zvolen. Je to ľavostranný prítok Želobudzského potoka, meria 5,9 km a je tokom VI. rádu. 

## Prameň
Pramení na Poľane, v oblasti Hrbatej lúčky, pod kótou 1 027,4 m n. m., v nadmorskej výške okolo 790 m n. m.

## Opis toku
Tečie juhozápadným smerom cez Detvianske predhorie, preteká osadou Skalica, zľava priberá prítok z Macákovej doliny a na dolnom toku vstupuje do Zvolenskej kotliny, do podcelku Slatinská kotlina. Tu sa rozvetvuje na dve ramená, kratšie pravostranné tečie na západ a ústi do Želobudzského potoka v nadmorskej výške cca 460,5 m n. m., kým hlavné koryto pokračuje na juh a do Želobudzského potoka ústi v nadmorskej výške okolo 441 m n. m. severovýchodne od obce Očová.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky na Poľane
Kategória:Vodné toky vo Zvolenskej kotline
Kategória:Vodné toky v okrese Zvolen
SOP

**SOP** môže byť:
*Moore County Airport, kód IATA
*Seeds of Peace
*DICOM Service Object Pair
*Small-Outline Integrated Circuit
*Sobrang Okey Pare, šou na Filipínach
*Sons of Pitches, profesionálna skupina typu a cappella http://www.sonsofpitches.com
*standing operating procedure
*Start of packet
*"State of Palestine"&nbsp;–&nbsp;Palestínsky štát
*"start of production"&nbsp;–&nbsp;začiatok výroby
*Strana občianskeho porozumenia
*Streams of Pleasure, klub v Londýne.
*System-on-a-package
*"Super op" (písané **SOp**)
* symetrické odporové profilovanie, geofyzikálna odporová metóda
Astrograf

**Astrograf** je fotografický refraktor s niekoľkošošovkovým achromatickým objektívom s vykorigovanými optickými chybami. Svetelnosť astrografu je minimálne 1:8. K astrografu sa paralelne pridáva pointačný ďalekohľad.

*Normálny astrograf* má ohniskovú vzdialenosť 344 cm, na fotografickej platni zobrazuje jednu uhlovú minútu ako jeden milimeter; slúžil ako štandardný prístroj na zhotovenie atlasu Carte du ciel.

*Zonálny astrograf* má ohniskovú vzdialenosť 206 cm a jeden milimeter na fotografickej platni zodpovedá 100 uhlovým sekundám, jeho zorné pole je 5° x 5°.

Kategória:Astronomické prístroje